SUID-AFRIKAANSE RADIOLIGA 
SARLNUUS SONDAG 2 MEI 2004 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar. 


STIL SLEUTELS 


Dit is met leedwese dat die heengaan van twee radioamateurs in die onlangse 
verlede aangekondig moet word. 


“Van” van Tonder, ZS6ANJ, se sleutel het op Woensdagoggend 28 April stil 
geraak. “Van” was `n erelid en vriend van die Oos-Rand Radioklub en het vir 
baie jare al verbintenisse met amateurradio gehad. Hy word reeds gemis. Innige 
meegevoel aan die famile en vriende van Oom “Van”. 


Die Midlands Amateurradioklub kondig die afsterwe aan van Stewart D Duff, 
ZS5ST, op Donderdag 29 April na `n lang siekbed. Stewart was vir baie jare 
'n amateur, maar kon in die laaste tyd nie meer so aktief wees nie. Ons innige 
meegevoel aan sy familie en baie vriende. 


(POUSE) 

In die nuus vandag; 

2004 MEI RAE 

GLOBAL COMMUNIGATIONS BORG PRYSE VIR DIE RAE 
INDRINGERS VEROORSAAK STEURINGS OP AMATEURSATELLIETE 
Bly ingeskakel vir meer besonderhede hieroor en ander nuusitems. 


ARRL SE LOGBOEK VAN DIE WêRELD MAAK SY INTREEBUIGING VIR 
DXCEC KREDIETSISTEEM OP 5 MEI 


Besoek ook die SARL se webblad of skakel die SARL-kantoor wat vanaf 09:00 tot 
13:00 op weeksdae oop is by telefoon 011 675-2393 vir inligting oor hoe om by die 
SARL aan te sluit, boekverkope en alle verwante amateurradio-aangeleenthede. 


Die SARLnuusdiens nooi klubs en individue om nuus aangaande amateurradio 
op die webwerf van die SARL te plaas by www.sarl.org.za/newsinbox.asp nie 
later nie as die Donderdag wat die bulletin voorafgaan. Indien moontlik doen 
dit asb in Afrikaans sowel as Engels. 


U luister na ZS6SRL en die nuus volg in besonderhede: 
2004 MEI RAE 


'n Totaal van 87 kandidate het vir die eerskomende RAE wat op Donderdag 20 
Mei plaasvind, ingeskryf. Die eksamen word landswyd by 11 sentrums afgeneem. 


Die eksamennommers en sentrumbesonderhede is reeds op die SARL se webblad 
nl. www.sarl.org.za beskikbaar. 


Elke kandidaat sal ook gedurende die komende week per pos in kennis gestel 
word van sy/haar eksamenbesonderhede. 


Saam met hierdie kennisgewing sal ook `n OKOSA lisensie-aansoekvorm wees. 
Hierdie vorm moet VOLLEDIG voltooi word en op die aand van die eksamen, 
saam met die eksamenskrifte, ingehandig word. Kandidate wat nie `n lisensie- 
aansoek indien nie, of onvolledige aansoeke indien, sal nie van `n roepsein saam 
met, hulle eksamenuitslag voorsien word nie. 


GLOBAL COMMUNICATIONS BORG PRYSE VIR DIE RAE 


Kobus, ZR6D, het met Global Communications, die Kenwood invoerders, on- 
derhandel en dit is bevestig dat hulle twee nuwe Kenwood 'TH-F7 twee-band 
send /ontvangers, met deurlopende ontvangs, vir die RAE borg. Dit is een elk vir 
die kandidaat wat die hoogste punte in die Mei en November 2004 RAFE behaal. 
Die ontvanger moet bereid wees om vir Kenwood se eie nuusbrief gefotografeer 
te word. Die SARL bedank Global Communications vir hierdie gebaar. 


INDRINGERS VEROORSAAK STEURINGS OP AMATEURSATELLIETE 


Netsoos op die HF-bande, veroorsaak indringers steuring op die amateursatel- 
liete. `n Wêreldwye poging is deur die TARU se moniteringsisteem geloods om 
inligting oor die oortreders te vergelyk en stappe deur die nasionale organisas- 
ies te doen om ondersteuning van die administrasies te verkry ten einde die 
indringers uit die amateurbande te verwyder. 


Stappe ten einde sulke steurings te identifiseer en help elimineer sal tussen al 
drie die TARU-streke op twee vlakke deur die Satellietadviseur en Raadgewende 
Paneel, geko-ordineer word, asook deur die wêreldwye TARU Moniteringdien- 
sorganisasie, insluitende MS Ko-ordinator Bob Knowles, ZLIBAD, en sy drie 
streeksko-ordineerders. 


In Suid-Afrika, rapporteer asb. steurings op amateursatelliete aan ZS6GAKV 
deur middel van e-pos aan hans@intekom.co.za. 


Histories het die moniteringsisteem op die HF-bande gekonsentreer en is die 
BHEF- en UHF-bande geignoreer waar steurings geneig was om lokaal te wees 
en feitlik altyd binne nasionale grense was. Nou, egter, wanneer indringers die- 
selfde BHF- en UHF-frekwensies gebruik as wat alreeds vir opwaartse skakels na 
amateursatelliete gebruik word, oorspan die resulterende steurings baie lands- 
grense. 


Verskeie jare gelede het die Streek 2 Moniteringsisteem in samewerking met 
AMSAT-NA `n eenvoudige, informele stelsel ontwikkel ten einde suksesvol met 
`n spesifieke geval van hierdie probleem te handel. Verder, gedurende die 2001 


Streek 2 konferensie in Gautemala, is 'n aanbeveling aanvaar wat die aandag ves- 
tig op die groeiende probleem van indringers in die BHF- en UHF-bande. Baie 
onlangs het die TARU Streek 1 Moniteringsisteem onderneem om BHF/UHF- 
indringerprobleme in sy gereëlde aktiwiteite in te sluit. 


ARRL SE LOGBOEK VAN DIE WêRELD MAAK SY INTREEBUIGING VIR 
DXGC-KREDIETSISTEEM OP 5 MEI 


Van die ARRL se nuusbrief merk ons dat die ARRL se Logboek van die Wêreld 
(Logbook of the World, afgekort LoTW) by http:/ /www.arrl.org/lotw op Woens- 
dag 5 Mei sy intreebuiging maak. Die ARRL se Lidmaatskapdiensbestuurder 
Wayne Mills, N7NG, sê dat die langverwagte LoTW-komponent gebruikers sal 
toelaat om “kontakpassings” in die logboek se 41,4 miljoen @SO en groeiende 
databasis vir hul DXGC-rekords te maak. 


Mills het gesê dat dit `n eenvoudige sisteem is en wat deelnemers eerstens moet 
doen is om na die LoTW se webblad te gaan en die voorskrifte te lees. 


Voordat enigiets anders gedoen moet word, moet nuwelinge 'n Logboek van die 
Wêreld digitale sertifikaat verkry en die sagteware aflaai. 


DXGE is die eerste en enigste toekenning waarvoor gebruikers hulle hul krediete 
sal kan aanwend. 


Terwyl die sagteware en verkryging van `n digitale sertifikaat kosteloos is, moet 
gebruikers betaal vir die aanwending van @SL-krediete vir DXCCO. 


Die aansoekfooi vir `n basiese DXCO-toekenning is $10 en sluit tot 120 
kaartkrediete in. Aansoekers betaal 15 sent vir elke addisionele kaartpassing. 
Die web maak voorsiening vir veilige betaling per kredietkaart. 


Hierdie berig is baie verkort en gee nie die volledige inligting nie, dus vir meer 
inligting kontak die Logboek van die Wêreld se personeel met e-posadres lotw- 
help@arrl.org. 


OOS-RAND RADIOKLUB WENS LEDE GELUK 


Gelukwense aan die vier lede van die Oos-Rand Radioklub wat hul 12 wpm 
morsevaardigheidstoets gedurende die laaste paar weke geslaag het. Siende dat 
die klub nie 'n eksaminator het nie moes hul ander ander klubs nader om hulp, 
SO op eie houtjie, soos dit goeie amateurs betaam. (Goed gedoen manne en 
dames!! 


Die name van die lede sal tydens die volgende klubontmoeting op 15 Mei met 
die jakkalsjag bekend gemaak word. 


VOORTPLANTINGSTOESTANDE 


Kobus, ZS6GKOB, rapporteer dat dit duidelik is dat ons nou die prys moet betaal 
vir siklus 23 wat vinng besig is om uit te loop. Die sonvlekgetal het Vrydag tot 
35 gedaal teenoor die 44,4 van verlede week. Dit was op 29 April vir `n kort 
rukkie so laag as 25. Met so n lae sonvlekgetal kan daar nie veel verwag word 


nie- slegs die 20 m band sal oop wees. Tog vind `n mens dat die 15 m band af 
en toe oopmaak- maar dan slegs as die sonvlekgetal skielik baie styg - gewoonlik 
vir `n baie kort tyd. 


Toestande was oor die afgelope week maar swak- tog was daar baie goeie 
openinge, veral na die Ooste. `n 'Transekwatoriale korona-opening word tussen 
30 April en 4 Mei op die son verwag met gepaardgaande invloei van korona- 
massa na die aarde. Voortplantingstoestande mag dan aansienlik verbeter- met 
die moontlikheid van kleiner stormagtige toestande. 'Toestande na die Ooste 
mag aansienlik beter wees as na die Noorde. Swak toestande ten spyt- daar is 
bykans elke dag geleentheid om DX te doen. 


AKTIWITEITE OM AAN DEEL TE NEEM 
15 Mei Oos-Rand Radioklub se Jakkalsjag; 20 Mei Radioamateureksamen. 


Die SARL nooi u om Sondae om 10:00 na Amateur Radio Mirror International 
op 17 815, 9 750 en 7 082 kHz en 145,625 MH in die Oos Londen-, 145,650 in die 
Durban-, 145,750 MHz in die Pretoria- en 438,800 MHz in die Sandtongebied 
te luister. `n Heruitsending kan Maandagaande om 21:00 SAT op 8 215 kHr 
gehoor word. ARMI word deur Telkom en Sentech geborg. 


Dit bring ons dan aan die einde van hierdie bulletin wat saamgestel is deur 
George, ZSONE, en gelees is deur ...... vanuit ....... AS 'n diens aan radioa- 
mateurs, kortgolfluisteraars en elektronikaentoesiaste. 


U het geluister na ZS6SRL en baie dankie dat u by ons aangesluit het. Dankie 
ook aan diegene wat items vir die bulletins verskaf en aan al die amateurs wat 
so gereëld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens almal. 


/EX 


